КIуэкIуэ Юрий Москва щахуэзащ къалащхьэм дэт еджапIэ нэхъыщхьэхэм Къэбэрдей-Балъкъэрым икIауэ щIэс студентхэм
КъБР-м и лIыкIуэу Урысей Федерацэм и Президентым и деж зэпымыууэ щыIэм Москва дэт и IуэхущIапIэм накъыгъэм и 31-м КIуэкIуэ Юрий щахуэзащ къалащхьэм дэт еджапIэ нэхъыщхьэхэм КъБР-м икIауэ щIэс студентхэм.
ЗэIухауэ ирагъэкIуэкIа зэIущIэм щытепсэлъыхьащ IэщIагъэлI ныбжьыщIэ-хэм унэм къагъэзэжа нэужь зэрадэIэпыкъунум, волонтёр жэрдэм зэмылIэужьыгъуэхэм, фIыуэ зэреджапхъэм къыдэкIуэу, Урысейм и къалащхьэм зэрыщыIэр къэгъэсэбэпауэ, къэралым и тхыдэм, урыс, дунейпсо щэнхабзэм я хъугъуэфIыгъуэхэм щыгъуазэ зыщIын зэрыхуейм. «Ущыстудент зэманыр гъащIэм и Iыхьэ нэхъыфI дыдэщ. Ар пщIэншэу фымыгъэкIуэд», — къыхи- гъэщхьэхукIащ КъБР-м и Iэтащхьэм.
Сыхьэтищым нэблагъэкIэ екIуэкIа псалъэмакъым хиубыдэу студентхэр куэдым щIэупщIащ, езыхэм я псэукIэр зыхуэдэр, я мурадхэр къаIуэтащ. КъызэрыщIэкIам-кIэ, а мурадхэр нэхъыбэу зытеухуар езы-хэр щалъхуа республикэм къагъэзэжу экономикэм и IэнатIэ зэмылIэужьыгъуэхэм щылэжьэнырщ. ЩIалэхэмрэ хъыджэбзхэмрэ утыку кърахьащ мэкъумэш хозяйствэм, промышленностым, турист-рекреацэ комплексым, ухуэныгъэм ехьэлIа бизнес-проект зыбжанэ. Абыхэм ящыщу нэхъыфIхэр, жиIащ КъБР-м и Iэтащхьэм, хэплъэн папщIэ къащтэ хъунущ.
КъБР-м и Iэтащхьэмрэ Правительствэмрэ я пресс-IуэхущIапIэ.
